
АКТИ СКУПШТИНЕ ОПШТИНЕ

На основу члана 2. став (1) Закона о Јавним предузећима („Службени гласник Републике Српске“, број: 75/04,78/11), члана 39. Закона о локалној самоуправи („Службени гласник Републике Српске“, број: 97/16, 36/19, 61/21, 100/25 и 114/25), члана 31. Статута општине Шековићи („Службени гласник Републике Српске“, број:10/17) и члана 31. Одлуке о оснивању Јавног комуналног предузећа „Комуналац“ д.о.о. Шековићи („Службени гласник општине Шековићи“, број: 4/18 и 7/19) Скупштина општине Шековићи на сједници одржаној дана 09.07.2026. године донијела је

О Д Л У К У
о допуни Одлуке о оснивању Јавног комуналног предузећа „Комуналац“ д.о.о. Шековићи


I
У члану 6. став (1) Одлуке о оснивању Јавног комуналног предузећа „Комуналац“ д.о.о. Шековићи, („Службени гласник општине Шековићи“, број: 4/18 и 7/19) додају се сљедеће дјелатности:
42.21 изградња цјевовода за течности и гасове
43.22 увођење инсталације водовода, канализације, гаса и инсталација за гријање и климатизацију,
43.33 постављање подних и зидних облога.
II
У преосталом дијелу Одлука о оснивању Јавног комуналног предузећа „Комуналац“ д.о.о. Шековићи, остаје непромјењена.
III
Ова Одлука ступа на снагу даном доношења, а биће објављена у „Службеном гласнику општине Шековићи“. 

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19, 61/21, 100/25 и 114/25) и члана 116. став 1. тачка 1. Закона о здравственој заштити („Службени гласник Републике Српске“, број: 57/22), те члана 31. Статута општине Шековићи („Службени гласник општине Шековићи“, број: 17/10), Скупштина општине Шековићи, на ванредној/телефонској сједници одржаној дана 15.07.2026. године, донијела је

Р   Ј   Е   Ш   Е   Њ   Е
1. Снежан др Сокић разрјешава се дужности вршиоца дужности директора Јавне здравствене установе Дом здравља „Свети Сава“ Шековићи са даном 07.06.2026. године, због истека мандата.
2. Ово рјешење ступа на снагу даном доношења, а објавиће се у „Службеном гласнику општине Шековићи“.
О   б   р   а   з   л   о   ж   е   њ   е
Одлуком  Скупштине општине Шековићи број: 01-022-32/26 од дана 14.5.2026. године др Снежан Сокић именован је за вршиоца дужности директора Јавне здравствене установе Дом здравља „Свети Сава“ Шековићи на период од 60 дана почевши од 7.4.2026. године 
Чланом 116. став 1. тачка 1. Закона о здравственој заштити („Службени гласник Републике Српске“, број: 57/22) прописано је да дужност директора здравствене установе престаје разријешењем, између осталог и  због истека мандата на који је именован.
С обзиром на то да је именованом мандат вршиоца дужности директора ЈЗУ Дом здравља „Свети Сава“ Шековићи истекао дана 07.06.2026. године, а да приликом именовања новог вршиоца дужности није формално донесено рјешење о његовом разрјешењу, Скупштина општине Шековићи као орган надлежан за именовање и разрјешење на основу члана 39. став 2. тачка 33. Закона о локалној самоуправи доноси ово рјешење којим се констатује престанак дужности именованог са даном 07.06.2026. године због истека мандата.
На основу изложеног, одлучено је као у диспозитиву овог рјешења.
ПОУКА О ПРАВНОМ ЛИЈЕКУ: Ово рјешење је коначно. Против овог рјешења незадовољна страна може покренути управни спор подношењем тужбе код надлежног Окружног суда у Источном Сарајеву у року од 30 дана од дана пријема истог.

